Uganda Christian University

**Uganda Christian University** (UCU) yunivasite y'obwannannyini eyatandikibwawo ekkanisa era nga eddukanyizibwa ekkanisa ya Uganda . Ye Yunivasite y'obwannannyini eyasooka mu Uganda okuweebwa ebbaluwa ekkakasa okubeera Yunivasite okuva mu Gavumenti ya Uganda . 

## Ekifo w'esangibwa
Ekibangirizi kya UCU ekikulu, nga kirimu abayizi nga 15,000, kiri mu kibuga Mukono, kilomita 25 (16 mi), okuva ku luguudo mwasanjala, mu Buvanjuba bw'ekibuga ekikulu ekya Uganda, Kampala, ku luguudo oluva e Kampala-Jinja Highway .  Ebiwandiiko by'endagiriro z'ekibangirizi ekikulu ziri 0°21'27.0"N, 32°44'29.0"E (Latitude:0.357500; Longitude:32.741389). 

Bishop Barham University College ly'ebbanguliro elikolera wansi wa UCU, nga lirina abayizi nga 1,500, elisangibwa mu kibuga Kabale, nga liri mu kilommit 420 (261 mi), okuva ku luguudo mwasanjala mu Bukiikaddyobugwanjuba bwa Kampala.  Ababanguliro amalala agali wansi wa UCU mulimu Mbale Campus, eri e Mbale, ne UCU Arua Campus, eri mu Arua ne UCU Kagando University College (UCU KUC) esangibwa e Kagando, Kasese . Mu 2019 okuzimba kampasi ey’okutaano ey’enkalakkalira mu Kampala kwatandika, mu kitundu ky’e Mengo, ku mabbali g’oluguudo lwa Musajja Alumbwa. 

## Ensibuko Y'ayo
UCU yatandikibwawo mu 1997 nga yatandikigwa ekkanisa ya Anglican Church of Uganda okuva mu seminariyo enkulu ey’eby’eddiini eya Bishop Tucker Theological College, eyatandikibwawo mu 1913 era n’etuumibwa erinnya ly’omulabirizi omuminsani omutandisi Alfred Robert Tucker . 

## Abakulu abatwala Yunivasite eno
Cansala wa UCU ye Ssaabalabirizi wa Uganda, mu kiseera kino Stephen Kaziimba, okuva mu Gwokusatu 2020.  Olukangagga wamanga lulaga abakulembeze ba yunivasite eno okuva lwe yatandikibwawo, mu 1997.

## Omumyuka wa Ssenkulu
Omumyuka wa Cansala eyasooka, Stephen Noll, yatuuzibwa mu 2000. Ye Musumba Omumerica, omukugu mu by’eddiini era omuminsani. Yayambako UCU okufuna ebbaluwa ebakkakasa okubeera Yunivasite okuva mu gavumenti mu 2004, nga ye yasooka mu Uganda. Ekisanja kya Noll ng'omumyuka wa Cansala kyakoma mu 2010. 

John Senyonyi, omubuulizi w’enjiri era omukugu mu kubala, ye mumyuka wa Cansala wa UCU ow'okubiri. Yeegatta ku UCU ng’omusumba mu 2001. Yasituka n’afuuka omumyuka ow'okubiri owa Ssenkulu ow’ebyensimbi n’enzirukanya y’emirimu. Oluvannyuma, yafuuka omumyuka wa Cansala asooka avunaanyizibwa ku by'enkulaakulana n’enkolagana n’amawanga ag’ebweru, ekifo ng’ekyo ekyasooka mu yunivasite yonna eya Uganda. 

Nga 1 Ogwomwenda 2020, Aaron Mushengyezi, omukugu mu nnimi era eyali akulira dipaatimenti y’ennimi, ebiwandiiko n’empuliziganya mu Ssettendekero wa Makerere, yafuuka omumyuka wa Cansala ow'okusatu mu Uganda Christian University. 

## UCU leero
Wadde ng’abasomesa n’abayizi abasinga obungi Bannayuganda, UCU yasikiriza abayizi okuva mu mawanga amalala aga African Great Lakes n’abakozi abawerako abava ebweru mu North America, Bulaaya, Australia, ne New Zealand. Enkolagana zino ez'ensi yonna kitundu ku byafaayo okuyita mu bibiina nga Church Mission Society ate ekitundu n'enkolagana empya ekoleddwa wakati w'amakanisa aga  Anglican Communion . 

## Amasomero, amatendekero n’edipaatimenti

Okuva mu Gwokusatu 2020, yunivasite eno egabanyizibwamu amasomero, abamabanguliro, n'edipaatimenti wammanga: 

# Essomero ly’amateeka
# Essomero ly'obusawo erya UCU 
# Ekitongole ky’ebyobulamu by’abantu, ba nnansi n’abazaalisa
# Essomero ly'amannyo erya UCU
# Ebbanguliro lya Sayansi w’ebyobulimi
# Essomero lya Social Sciences
# Essomero ly'ebyenjigiriza
# Ebbanguliro lya Yinginiya, Dizayini ne Tekinologiya
# Essomero ly’ebyobusuubuzi
# Bishop Tucker School of Divinity and Theology
# Essomero ly'ebyamawulire, emikutu gy'amawulire n'empuliziganya. 

## Emirimu gy’etterekero ly’ebitabo

UCU erina amaterekero g’ebitabo abiri agasangibwa ku ttendekero ekkulu; nga mulimu etterekero ly’ebitabo erya Hamu Mukasa erikola ng’etterekero ly’ebitabo ekkulu n’etterekero ly’ebitabo erya Bishop Tucker n'amatabi g’amaterekero g'ebitabo mu kampasi zonna n'amabanguliro agali wansi wa UCU omuli; mu Kampusi y'e Mengo, Kampala, Mbale ne Kabale. Waliwo n’etterekero ly’ebitabo omuterekebwa ebikadde erisangibwa ku ttendekero ekkulu. 

## Ebbanguliro ly’abasawo
Mu Gwokusatu 2016, olupapula lw’amawulire olwa *[[:en:Daily_Monitor|Daily Monitor]]* lwategeeza nti UCU n’eddwaliro ly’e Mengo baali bateesa ku ky’okutandikawo essomero ly’obusawo erya UCU mu ddwaaliro lino. Tebalaga budde bwekinakolebwa mu. 

Nga 26 Ogwokubiri 2018, olukiiko oluvunanyizibwa ku misomo gy'awaggulu olwa Uganda National Council for Higher Education lwawa yunivasite eno ebbaluwa eraga nti egenda kukkiriza emisomo gy’obusawo emipya esatu (a) Bachelor of Medicine ne Bachelor of Surgery, (b) Bachelor of Dental Surgery ne (c) Bachelor of Public Health . Emisomo gino esatu gyakusomesebwa mu Uganda Christian University School of Medicine, nga gy'atandiika mu Gwomunaana 2018. 

## Abayizi abaaliwo abamanyikiddwa

### Ekkanisa

* Henry Luke Orombi, Ssaabalabirizi w' ekkanisa ya Uganda ow'omusanvu, okuva mu 2004 okutuuka mu 2012. 

### Ebyobufuzi

* Ronald Kibuule, Omubaka mu Paalamenti, Minisita omubeezi ow'ensonga z'amazzi okuva mu Gwomukaaga 2016 okutuuka mu Gwokutaano 2021
* Evelyn Anite, Omubaka mu Paalamenti, Minisita omubeezi avunaanyizibwa ku bamusiga nsimbi okuva mu Gwomukaaga 2016
* Alengot Oromait, Omubaka mu Paalamenti akiikirira Essaza lye Usuk okuva mu 2012 okutuuka mu 2016. 
* Daniel Kidega Sipiika ow'okuna ow'olukiiko lwa  East African Legislative Assembly .

### Eby'emizannyo

* Ivan Lumanyika omuzannyi wa nsero 
* Peace Proscovia, omuzannyi wa netball omukugu, kaputeeni ku ttiimu ya Uganda National Netball Team.

### Abalala

* Grace Akallo, omulwanirizi w'eddembe ly'obuntu 
* Joel Okuyo Atiku, muzannyi wa firimu era modo
* Uncle Mark, aka Agaba Mark, omukugu mu by'amawulire mu Uganda, munnakatemba era kalabaalaba w'omikolo

## Abakulu b'amabanguliro

* Stephen Noll, omumyuka wa Cansala eyasooka owa UCU, 2000-2010  
* John Ntambirweki yali asomesa mu ssomero ly’amateeka.
* John Senyonyi, Omusumba wa Yunivasite, 2001-2003. omumyuka wa Cansala ow'okubiri owa UCU okuva mu 2010 okutuuka mu 2020.
*  Keith Sutton, omusomesa mu ttendekero ly’eby’eddiini eryali liyitibwa Bishop Tucker mu kiseera ekyo, 1968-1973.
* Monica Balya Chibita, Pulofeesa era Diini w'ebbanguliro ly’ebyamawulire, emikutu gy’amawulire n’empuliziganya mu Uganda Christian University.  

## Laba ne

* Eby'enjigiriza mu Uganda
* Olukalala lwa yunivasite mu Uganda
* Abakulembeze ba yunivasite mu Uganda
* Mukono
* Ekkanisa ya Uganda

## Ebijuliziddwa

## Ebijuliziddwa w'abweru wa Wikipedia

* Uganda Christian University homepage Byaterekebwa  2024-06-11 ku Wayback Machine
* UCU Celebrates 100 Years Since The Founding of Bishop Tucker Theological College In 1913
* The Standard - UCU's community newspaper Byaterekebwa  2023-04-25 at the Wayback Machine
* All the breaking stories and Hostel Buzz from UCU